КОМИ РЕСПУБЛИКАЛÖН ОЛАНПАС

**Коми Республика мутасын йöзкост художественнöй промыселъяс юкöнын öткымын юалöм йылысь**

Примитöма Коми Республикаса

Государственнöй Сöветöн 2009 вося вöльгым тöлысь 12 лунö

Тайö Оланпасыс ладмöдö Коми Республика мутасын йöзкост художественнöй промыселъяс юкöнын öткымын юалöм.

**1 статья**

Тайö Оланпасын медшöр терминъяслöн вежöртасыс сэтшöм, кыдзи вöдитчöны «Йöзкост художественнöй промыселъяс йылысь» Федеральнöй оланпасын да Культура йылысь Россия Федерацияса законодательстволöн подувъясын.

**2 статья**

Коми Республика мутасын йöзкост художественнöй промыселъяс юкöнын Коми Республикаса Государственнöй Сöветлöн уджмогъяс:

1) примитны Коми Республика мутасын йöзкост художественнöй промыселъяс юкöнын Коми Республикаса оланпасъяс да Коми Республикаса мукöд нормативнöй правовöй акт;

2) видзöдны, кыдзи Коми Республика мутасын йöзкост художественнöй промыселъяс юкöнын кутчысьöны да збыльмöдöны Коми Республикаса оланпасъяс;

3) збыльмöдны Россия Федерацияса законодательствоöн да Коми Республикаса законодательствоöн урчитöм мукöд уджмог.

**3 статья**

1. Коми Республика мутасын йöзкост художественнöй промыселъяс юкöнын Коми Республикаса Правительстволöн уджмогъяс:

1) Коми Республика мутасын йöзкост художественнöй промыселъяс юкöнын лöсьöдны Коми Республикаса оланпас балаяс, лöсьöдны да примитны Коми Республикаса мукöд нормативнöй правовöй акт;

2) вынсьöдны Коми Республикаын йöзкост художественнöй промыселъяс кыпöдан, видзан да сöвмöдан республиканскöй дыр кадся торъя мога уджтасъяс;

3) йöз пöвстын паськöдны Коми Республикаын да Коми Республика сайын йöзкост художественöй промыселъяс искусство, сы лыдын тайö юкöнын войтыр костын ёртасьöмöн;

4) лöсьöдны Коми Республика мутасын вöчöм изделиеяссö йöзкост художественнöй промыселъяс лыдö пыртан пöрадок;

5) котыртны йöзкост художественнöй промыселъяс кузя художественно-экспертнöй сöвет;

6) урчитны Коми Республика мутасын йöзкост художественнöй промыселъясöн занимайтчан традиционнöй местаяс;

7) збыльмöдны Россия Федерацияса законодательствоöн да Коми Республикаса законодательствоöн урчитöм мукöд уджмог.

2. Коми Республика мутасын йöзкост художественöй промыселъяс юкöнын Коми Республикаса Правительстволысь уджмогъяссö, мый индöма тайö статьяса 1 юкöнын, збыльмöдö Коми Республикаса Правительство ас кежысь либö Коми Республикаса олöмö пöртысь власьт уполномочитöм орган пыр.

**4 статья**

Йöзкост художественнöй промыселъяслы (йöзкост художественнöй промыселъяс организацияяс кындзи, кодъяслысь лыддьöгсö вынсьöдö Россия Федерацияса Правительствоöн уполномочитöм олöмö пöртысь федеральнöй власьт орган) сетöны отсöг федеральнöй законодательствоöн да Коми Республикаса законодательствоöн урчитöм пöрадок да условиеяс серти, сы лыдын:

1) лöсьöдöны экономическöй условиеяс, кутшöмъясöс веськöдöма йöзкост художественнöй промыселъяс видзöм, кыпöдöм да сöвмöдöм вылö;

2) отсалöны йöзкост художественнöй промыселъяс организацияяслы кадръяс дасьтöмын, выльысь велöдöмын да тöдöмлунъяс кыпöдöмын;

3) сетöны йöзкост художественнöй промыселъяс организацияяслы да мастеръяслы методика боксянь, юöрöн отсöг да консультацияяс;

4) отсалöны сöвмöдны йöзкост художественнöй промыселъяс мастеръяслы творческöй уджсö, сы лыдын котыртöны выставкаяс, конкурсъяс, ярмангаяс, тайö юкöнын сöвмöдöны войтыркостса ёртасьöм.

**5 статья.**

Тайö Оланпасыс вынсялö сiйöс официальнöя йöзöдан лунсянь.

Коми Республикаса Правительстволы примитны тайö Оланпассö олöмö пöртöм вылö нормативнöй правовöй актъяс.

Коми Республикаса Юралысь В.А. Торлопов

Сыктывкар

2009 вося вöльгым тöлысь 18 лун

113-РЗ №

Исакова 3 143 пас